ห้องราฟาเอล

[thumb|300px|right|“อาดัมและอีฟ” จิตรกรรมฝาผนังบนเพดานใน “ห้องเซนยาทูรา” แม้ว่างานส่วนใหญ่ในห้องราฟาเอลจะเชื่อกันว่าเป็นงานเขียนของผู้ช่วยของราฟาเอลแต่เชื่อกันว่าภาพนี้เขียนโดย[ราฟาเอลเอง]]
thumb|300px|right|“เทพีแห่งความยุติธรรม”จิตรกรรมฝาผนังบนเพดานใน “ห้องเซนยาทูรา”
**ห้องราฟาเอล** (ภาษาอังกฤษ: **Raphael Rooms** หรือ **Stanze di Raffaello**) เป็นห้องชุดสี่ห้องภายในห้องชุดที่ประทับของพระสันตะปาปาภายในวังพระสันตะปาปาในนครรัฐวาติกัน เป็นห้องชุดที่มีชื่อเสียงจากจิตรกรรมฝาผนังที่เขียนโดยราฟาเอลและผู้ช่วย จิตรกรรมฝาผนังในห้องราฟาเอลและในชาเปลซิสตินโดยไมเคิล แอนเจโลถือกันว่าเป็นงานชิ้นเอกของศิลปะเรอเนซองส์ในกรุงโรม

“ห้อง” (Stanze) ที่ใช้เรียกเดิมตั้งใจจะเป็นห้องที่ประทับของสมเด็จพระสันตะปาปาจูเลียสที่ 2 พระองค์ทรงจ้างราฟาเอลผู้ขณะนั้นยังเป็นจิตรกรที่ยังหนุ่มจากเออร์บิโนและผู้ช่วยระหว่างปี ค.ศ. 1508 - ค.ศ. 1509 ให้ตกแต่งภายในห้องชุดใหม่ทั้งหมด ซึ่งอาจจะทรงประสงค์ที่จะทำให้ดีกว่าพระสันตะปาปาองค์ก่อนสมเด็จพระสันตะปาปาอเล็กซานเดอร์ที่ 6 ผู้ทรงเป็นปรปักษ์ เพราะห้องเหล่านี้อยู่เหนือห้องบอร์เจีย (Borgia Apartment) ของพระสันตะปาปาอเล็กซานเดอร์โดยตรงพอดี  ห้องชุดราฟาเอลอยู่บนชั้นสามที่มีทิวทัศน์ทางด้านใต้ของลานเบลเวเดียร์ (Cortile del Belvedere)

ที่ตั้งของห้องสี่ห้องตั้งจากตะวันออกไปตะวันตกซึ่งทำให้การชมภาพจะไม่ต่อเนื่องตามหัวเรื่องที่เขียนไว้ ห้องชุดสี่ชุดได้แก่
::*“ห้องคอนแสตนติน” (Sala di Costantino)
::*“ห้องเฮลิโอโดรัส” (Stanza di Eliodoro) 
::*“ห้องเซนยาทูรา” (Stanza della Segnatura )  
::*“ห้องเพลิงใหม้ในเมือง” (Stanza dell'incendio del Borgo)

หลังจากการสิ้นพระชนม์ของพระสันตะปาปาจูเลียสในปี ค.ศ. 1513 หลังจากที่ตกแต่งห้องสองห้องเสร็จแล้ว สมเด็จพระสันตะปาปาเลโอที่ 10 ก็ทรงดำเนินโครงการต่อ และหลังจากการเสียชีวิตของราฟาเอลในปี ค.ศ. 1520 จานฟรานเชสโค เพ็นนิ, จุยลิโอ โรมาโน และราฟาเอลลิโน เดล โคลเลผู้ช่วยของราฟาเอลก็เขียนภาพในห้อง “ห้องคอนแสตนติน” ต่อจนเสร็จ

## แผนผัง
แผนผังของงานมีดังนี้:

## ห้องคอนแสตนติน
ห้องที่ใหญ่ที่สุดในบรรดาสี่ห้องก็คือ “ห้องคอนแสตนติน” ภาพในห้องนี้มิได้เริ่มเขียนจนในสมัยพระสันตะปาปาจูเลียสและหลังจากราฟาเอลเสียชีวิตไปแล้ว เป็นห้องที่อุทิศให้แก่ชัยชนะของคริสต์ศาสนจักรต่อผู้นอกศาสนา จิตรกรรมฝาผนังแสดงความขัดแย้งของจักรพรรดิคอนแสตนติน เป็นงานที่เขียนโดยจานฟรานเชสโค เพ็นนิ, จุยลิโอ โรมาโน และราฟาเอลลิโน เดล โคลเล แต่เพราะมิได้เป็นงานที่เขียนโดยราฟาเอลเองจึงทำให้ไม่มีชื่อเสียงเท่าเทียมกับห้องอื่นๆ ในชุดที่ราฟาเอลลงมือเขียนเอง เพื่อแสดงความชื่นชมต่อผู้อุปถัมภ์ในห้องนี้จิตรกรจึงแทรกภาพของพระสันตะปาปาในขณะที่เขียนตั้งแต่สมเด็จพระสันตะปาปาคลีเมนต์ที่ 7ไปจนถึงสมเด็จพระสันตะปาปาซิลเวสเตอร์ที่ 1 ภายในภาพ

### “ทิพยทัศน์ของกางเขน”
*ดูบทความหลักที่ [[ทิพยทัศน์ของกางเขน (ห้องราฟาเอล)|ทิพยทัศน์ของกางเขน]]* 
center|thumb|600px|“ทิพยทัศน์ของกางเขน”
“ทิพยทัศน์ของกางเขน” เป็นภาพที่แสดงตำนานการปรากฏของกางเขนต่อพระพักตร์ของจักรพรรดิคอนแสตนตินเมื่อทรงเดินทัพไปเผชิญหน้ากับแม็กเซ็นเทียส บนท้องฟ้ามีคำจารึกติดกับกางเขนเป็นภาษากรีกโบราณว่า “Εν τούτω νίκα” หรือ “สัญลักษณ์นี้คือชัยชนะ” 

### “ยุทธการสะพานมิลเวียน”
*ดูบทความหลักที่ [[ยุทธการสะพานมิลเวียน (โรมาโน)|ยุทธการสะพานมิลเวียน]]* 

“ยุทธการสะพานมิลเวียน” เป็นภาพที่แสดงยุทธการสะพานมิลเวียน ที่เกิดขึ้นเมื่อวันที่ 28 ตุลาคม ค.ศ. 312 ระหว่างจักรพรรดิคอนแสตนตินและแม็กเซ็นเทียส หลังจากที่จักรพรรดิคอนแสตนตินทรงได้รับทิพยทัศน์

### “จักรพรรดิคอนแสตนตินอุทิศดินแดน”
*ดูบทความหลักที่ [[จักรพรรดิคอนแสตนตินอุทิศดินแดน (ห้องราฟาเอล)|จักรพรรดิคอนแสตนตินอุทิศดินแดน]]* 
center|thumb|600px|“จักรพรรดิคอนแสตนตินอุทิศดินแดน”
“จักรพรรดิคอนแสตนตินอุทิศดินแดน” เป็นภาพที่ได้รับแรงบันดาลใจจากเอกสารปลอมที่มอบอำนาจการปกครองแก่พระสันตะปาปา

### “จักรพรรดิคอนแสตนตินรับศีลจุ่ม”
*ดูบทความหลักที่ [[จักรพรรดิคอนแสตนตินรับศีลจุ่ม]]* 
thumb|center|600px|“จักรพรรดิคอนแสตนตินรับศีลจุ่ม”
ภาพสุดท้าย “จักรพรรดิคอนแสตนตินรับศีลจุ่ม” น่าจะวาดโดยจานฟรานเชสโค เพ็นนิ แสดงให้เห็นการรับศีลจุมของจักรพรรดิคอนแสตนตินจากสมเด็จพระสันตะปาปาซิลเวสเตอร์ที่ 1 ก่อนที่จะเสด็จสวรรคต

## ห้องเฮลิโอโดรัส
ห้องถัดไปทางตะวันตกคือห้อง “ห้องเฮลิโอโดรัส” ซึ่งตั้งชื่อตามภาพเขียนในห้อง หัวใจของภาพในห้องนี้คือการปกป้องคริสต์ศาสนจักรโดยพระเยซู ภาพเขียนทั้งสี่ภาพในห้องนี้มีสมเด็จพระสันตะปาปาจูเลียสที่ 2 ปรากฏในทุกภาพทั้งในฐานะผู้สังเกตการณ์หรือผู้ร่วมพิธี

### “การขับเฮลิโอโดรัสจากวัด”
*ดูบทความหลักที่ [[การขับเฮลิโอโดรัสจากวัด]]* 
thumb|center|600px|“การขับเฮลิโอโดรัสจากวัด” โดยราฟาเอล
“การขับเฮลิโอโดรัสจากวัด” เป็นภาพที่ราฟาเอลแสดงฉากจาก 2 มัคคาบี (3:21-28) จากพันธสัญญาเดิม เมื่อ  พระเจ้าเซลิวคัสที่ 4 ฟิโลพาทอร์แห่งซีเรีย (Seleucus IV Philopator) มีพระราชโองการให้เฮลิโอโดรัส (Heliodorus) ให้ยึดทรัพย์สมบัติของวัดแห่งเยรุซาเล็ม แต่เฮลิโอโดรัสถูกขับออกจากวัดโดยพระเจ้าที่ทรงส่งนายอาชา

### “การปลดปล่อยนักบุญปีเตอร์”
*ดูบทความหลักที่ [[การปลดปล่อยนักบุญปีเตอร์ (ราฟาเอล)|การปลดปล่อยนักบุญปีเตอร์]]* 
thumb|center|600px|“การปลดปล่อยนักบุญปีเตอร์” โดยราฟาเอล
“การปลดปล่อยนักบุญปีเตอร์” แบ่งเป็นสามตอนแสดงการปลดปล่อยของนักบุญปีเตอร์จากคุกโดยเทวดาที่บรรยายในในกิจการ 12

### “การพบปะระหว่างพระสันตะปาปาเลโอกับอัตติลา”
*ดูบทความหลักที่ [[การพบปะระหว่างพระสันตะปาปาเลโอกับอัตติลา]]* 
thumb|center|600px|“การพบปะระหว่างพระสันตะปาปาเลโอกับอัตติลา”
“การพบปะระหว่างพระสันตะปาปาเลโอกับอัตติลา” เป็นภาพที่แสดงการพบปะระหว่างสมเด็จพระสันตะปาปาเลโอที่ 1 และอัตติลา

### “ปาฏิหาริย์ที่โบลเซนา”
*ดูบทความหลักที่ [[ปาฏิหาริย์ที่โบลเซนา (ราฟาเอล)|ปาฏิหาริย์ที่โบลเซนา]]* 
thumb|center|600px|“ปาฏิหาริย์ที่โบลเซนา”
“ปาฏิหาริย์ที่โบลเซนา” เป็นภาพที่แสดงนักบวชจากโบฮีเมียผู้ประสพปาฏิหาริย์ในพิธีศีลมหาสนิทที่โบลเซนาหลังจากที่มีความกังขาในลัทธิความเชื่อในเรื่องการแปรร่างของพระเยซู

## ห้องเซนยาทูรา
“ห้องเซนยาทูรา” เป็นห้องแรกที่ตกแต่งโดยราฟาเอล เป็นห้องที่ใช้เป็นห้องสมุดของพระสันตะปาปาจูเลียสที่ 2 ซึ่งเดิมเป็นห้องที่ประชุมทางศาลของพระสันตะปาปา จิตรกรนำความหมายของห้องทางคริสต์ศานปรัชญาและความยุติธรรมในการศาลมาแปรเป็นภาพโดยใช้สัญลักษณ์ภาพกลม (Tondo) เหนือผนังตรงกลาง หัวใจของภาพเขียนในห้องนี้คือความมีสติปัญญาในทางโลกและทางธรรมและความสัมพันธ์อันดีของความคิดเรอเนสซองซ์ในด้านมนุษยนิยมระหว่างคริสต์ศาสนจักรและปรัชญากรีก ความสำคัญของห้องอยู่ที่การใช้เป็นที่ลงนามเอกสารสำคัญต่างๆ ของพระสันตปาปา

### “ปุจฉาวิสัชนาเรื่องศีลศักดิ์สิทธิ์”
*ดูบทความหลักที่ [[ปุจฉาวิสัชนาเรื่องศีลศักดิ์สิทธิ์]]* 
thumb|center|600px|“ปุจฉาวิสัชนาเรื่องศีลศักดิ์สิทธิ์” โดยราฟาเอล
“ปุจฉาวิสัชนาเรื่องศีลศักดิ์สิทธิ์” เป็นภาพแรกที่ราฟาเอลเขียนระหว่างปี ค.ศ. 1509 ถึงปี ค.ศ. 1510 ซึ่งเป็นภาพที่ควรจะเป็นชื่อ “การชื่นชมของศีลศักดิ์สิทธิ์” ในภาพนี้ราฟาเอลสร้างภาพพจน์ของคริสต์ศาสนจักร์ที่รวมทั้งสวรรค์และโลกมนุษย์ในภาพเดียวกัน

### “สำนักแห่งเอเธนส์”
*ดูบทความหลักที่ [[สำนักแห่งเอเธนส์ (ราฟาเอล)|สำนักแห่งเอเธนส์]]* 
thumb|center|600px|“สำนักแห่งเอเธนส์” โดยราฟาเอล
ในปลายปี ค.ศ. 1509 ราฟาเอลก็เริ่มเขียนภาพบนผนังตรงข้ามกับ ปุจฉาวิสัชนาเรื่องศีลศักดิ์สิทธิ์ ภาพที่สองชื่อ “สำนักแห่งเอเธนส์” เป็นภาพที่แสดงสัจจะที่ได้จากการหาเหตุผลซึ่งถือกันว่าเป็นงานเขียนชิ้นสำคัญที่สุดของราฟาเอล

### “ภูเขาพาร์นาสสัส”
*ดูบทความหลักที่ [[ภูเขาพาร์นาสสัส (ราฟาเอล)|ภูเขาพาร์นาสสัส]]* 
thumb|center|600px|“ภูเขาพาร์นาสสัส” โดยราฟาเอล
ราฟาเอลเริ่มเขียนภาพนี้เมื่อต้นปี ค.ศ. 1510 เป็นภาพภูเขาพาร์นาสสัสที่เป็นที่พำนักของเทพอพอลโลผู้ล้อมรอบด้วยมิวส์และกวีจากทั้งสมัยโบราณและสมัยเดียวกับราฟาเอล

### “คุณธรรมสามอย่าง”
*ดูบทความหลักที่ [[คุณธรรมสามอย่าง (ราฟาเอล)|คุณธรรมสามอย่าง]]*  
thumb|center|600px|“คุณธรรมสามอย่าง” โดยราฟาเอล
ฉากสองฉากบนผนังด้านที่สี่เขียนโดยเวิร์คช็อพของราฟาเอล บนครึ่งวงกลมเหนือภาพเป็น “คุณธรรมสามอย่าง” ที่เขียนในปี ค.ศ. 1511 ที่เป็นอุปมานิทัศน์แทน “ความอดทน” “ความรอบคอบ” และ “ความพอประมาณ”

## ห้องเพลิงไหม้ในเมือง
“ห้องเพลิงไหม้ในเมือง” ตั้งชื่อตามภาพ “เพลิงไหม้ในเมือง”  ที่เป็นจิตรกรรมฝาผนังที่แสดงภาพสมเด็จพระสันตะปาปาเลโอที่ 4ทำสัญญาณให้พระเพลิงที่เผาผลาญบริเวณหนึ่งของกรุงโรมไม่ไกลจากวาติกันนักให้หยุด ห้องนี้เตรียมไว้สำหรับเป็นห้องดนตรีของพระสันตะปาปาองค์ต่อมาจากจูเลียสคือสมเด็จพระสันตะปาปาเลโอที่ 10 จิตรกรรมฝาผนังเป็นเหตุการณ์ในชีวิตของสมเด็จพระสันตะปาปาเลโอที่ 3 และสมเด็จพระสันตะปาปาเลโอที่ 4 แม้ภาพ “เพลิงไหม้ในเมือง” จะร่างโดยราฟาเอลแต่ผู้เขียนคือผู้ช่วยที่เขียนหลังจากราฟาเอลเสียชีวิตไปแล้ว 

### “คำสัตย์ปฏิญาณของพระสันตะปาปาเลโอที่สาม”
*ดูบทความหลักที่ [[คำสัตย์ปฏิญาณของพระสันตะปาปาเลโอที่สาม]]* 

“คำสัตย์ปฏิญาณของพระสันตะปาปาเลโอที่สาม” เป็นภาพที่แสดงการตั้งคำสัตย์ปฏิญาณโดยพระสันตะปาปาเลโอที่สามหลังจากที่ทรงถูกกล่าวหา

### “พิธีราชาภิเษกของชาร์เลอมาญ”
*ดูบทความหลักที่ [[พิธีราชาภิเษกของชาร์เลอมาญ (ห้องราฟาเอล)|พิธีราชาภิเษกของชาร์เลอมาญ]]* 
thumb|center|600px|“พิธีราชาภิเษกของชาร์เลอมาญ” โดยราฟาเอล
“พิธีราชาภิเษกของชาร์เลอมาญ” เป็นภาพที่แสดงพิธีราชาภิเษกของ พระเจ้าชาร์เลอมาญเป็นจักรพรรดิแห่งจักรวรรดิโรมันอันศักดิ์สิทธิ์ เมื่อค่ำวันคริสมัสต์ในปี ค.ศ. 800 โดยสมเด็จพระสันตะปาปาเลโอที่ 3

### “เพลิงไหม้ในเมือง”
*ดูบทความหลักที่ [[เพลิงไหม้ในเมือง (โรมาโน)|เพลิงไหม้ในเมือง]]* 
thumb|center|600px|“เพลิงไหม้ในเมือง” โดยราฟาเอล
“เพลิงไหม้ในเมือง” เป็นภาพที่แสดงเหตุการณ์ที่บันทึกใน“หนังสือพระสันตะปาปา” (Liber Pontificalis) ถึงเพลิงไหม้ที่เกิดขึ้นในแขวงหนึ่ง (Borgo) ของกรุงโรมในปี ค.ศ. 847 

### “ยุทธการออสเตีย”
*ดูบทความหลักที่ [[ยุทธการออสเตีย (ห้องราฟาเอล)|ยุทธการออสเตีย]]* 
thumb|center|600px|“ยุทธการออสเตีย” โดยราฟาเอล
“ยุทธการออสเตีย” เป็นภาพที่ได้รับแรงบันดาลใจจากชัยชนะของยุทธการออสเตีย (Battle of Ostia) ของสมเด็จพระสันตะปาปาเลโอที่ 4ต่อซาระเซ็นในซิซิลีและทางใต้ของอิตาลีในปี ค.ศ. 849

## ดูเพิ่ม
*นครรัฐวาติกัน
*วังพระสันตะปาปา
*จิตรกรรมฝาผนัง
*ราฟาเอล

## แหล่งข้อมูลอื่น

*ห้องราฟาเอลในวาติกัน
*เที่ยวห้องราฟาเอลในวาติกันโดยดิจิทอล

หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมในคริสต์ทศวรรษ 1510
หมวดหมู่:จิตรกรรมในคริสต์ทศวรรษ 1520
*
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:จิตรกรรมประวัติศาสตร์
หมวดหมู่:นครรัฐวาติกัน